โคมวิเศษเจ้าแม่หัวซาน

"**โคมวิเศษเจ้าแม่หัวซาน**" () เป็นละครโทรทัศน์ฟอร์มใหญ่แนวอภินิหาร 27 ตอนจบ ที่ผลิตโดยช่องทีวีบี (TVB) ดัดแปลงมาจากนิทานพื้นบ้านจีนสมัยราชวงศ์ถัง เรื่อง "**'โคมไฟดอกบัววิเศษ  (The Magic Lotus Lantern)**" นำแสดงโดย  วังหมิงฉวน, เยิ่นต๊ะหัว และ หยาง พ่านพ่าน  ซึ่งทางช่องทีวีบี ตั้งใจนำละครเรื่องนี้มาออกอากาศชนในช่วงครึ่งแรกของละครฟอร์มใหญ่ของทางช่องเอทีวี เรื่อง  จิ๋นซีฮ่องเต้
(Rise of the Great Wall)

## เนื้อเรื่องย่อ
เมื่อคราวที่มารโลหิต(ฉินเพ่ย)บุกสวรรค์ ได้ทำเลือดหยดไว้บนสวรรค์ 1  หยด ก่อนจะแพ้ไป และเลือดหยดนั้นได้บังเกิดเป็นเทพธิดา(หยังพ่านพ่าน) แต่มีอีกภาคหนึ่งเป็นมาร เธอจึงเป็น spy คอยส่งรายงานความเคลื่อนไหวของบรรดาเทวดา และเซียนต่างๆให้จอมมารได้ทราบ
เมื่อถึงงานวันเกิดของเง็กเซียน จอมมารก็บุกสวรรค์ โดยความช่วยเหลือของเทพธิดา ทัพมารจึงขึ้นมาบนสวรรค์ได้ง่าย

ด้วยแผนที่วางมาดิบดี บรรดาเทวดาน้อยใหญ่ ต่างกำลังจะเพลี่ยงพล้ำ ทันใดนั้นก็มีโคมวิเศษสีทองลอยมา ด้วยอำนาจแห่งโคมผนวกกับอิทธิฤทธิ์ของเจ้าแม่หัวซาน(วังหมิงฉวน) ทัพมารจึงแพ้อีกครั้ง จอมมารได้รับบาดเจ็บสาหัสต้องหลบไปรักษาตนและบำเพ็ญสะสมพลังอีกครั้ง ส่วนโคมวิเศษก้เสียหายใช้การไม่ได้เช่นกัน

เจ้าแม่จึงต้องหาทางฟื้นฟูอำนาจโคมโดยเดินทางไปหาของวิเศษมาใช้ในงานนี้ เทพธิดาซึ่งยังไม่มีใครจับได้ ขออาสาตามไป แต่จริงๆเพื่อหาทางขัดขวางการซ่อมแซมโคมวิเศษ พฤติกรรมอันน่าสงสัยของเทพธิดาไม่พ้นสายตาของกุมารผู้ติดตามเจ้าแม่ เขารายงานให้เจ้าแม่ทราบ แต่เจ้าแม่ยังไม่แสดงท่าทีอะไร

แต่ทำไปทำมาความพยายามขัดขวาง กลายเป็นช่วยเหลือให้เจ้าแม่สามารถหาของวิเศษเพื่อฟื้นฟูอำนาจโคมได้ และเทพธิดาถูกจับได้ว่าเป็นไส้ศึก เธอจึงหลบหนีกลับไปหาจอมมาร

จอมมารหมดหทางทำลายโคม และสงสัยว่าเจ้าแม่หัวซานเป็นใคร เพราะตอนบุกสวรรค์ครั้งแรกเขาไม่พบกับเทพองค์นี้
บรรดาลูกน้องเลยเล่าประวัติว่า ที่จอมมารไม่รู้จักเพราะ นางเป็นเทพเพิ่งจุติใหม่เมื่อ 500 ปีก่อน ตอนนั้นจอมมารยังกักตน อัพเกรดพลังอยู่

จอมมารจึงให้เทพธิดาที่ตอนนี้กลายร่างเป็นนางมารโลหิตเต็มๆ ไม่ต้องมี 2 ภาคอีกต่อไป ไปแก้ตัว เจาะเวลาหาอดีต ย้อนกลับไปฆ่าเจ้าแม่ตั้งแต่ตอนเป็นหญิงสาวธรรมดา ไม่มีฤทธิ์อะไร ถ้าฆ่าได้ก่อนนางสำเร็จฌาน ก็จะไม่มีเจ้าแม่หัวซานในสารบบเทพอีกต่อไป

ณ 500 ปีก่อน เจ้าแม่หัวซานเป็นหญิงสาวธรรมดา ยากจน ที่ทั้งสวยและมีกลิ่นกายหอมมาแต่เกิด นางอยู่กับพี่ชาย 2 คน(หลูไห่เผิง) และอาศัยเป็นนักแสดงงิ้ว
นอกจากโดนดาราร่วมค่ายอิจฉาแล้ว ยังจะโดนปล้ำ แต่ก็มีหนุ่มหล่อหน้าซื่อใจถือความยุติธรรม(เยิ่นต๊ะหัว) มาช่วยเหลือ

ทั้ง 2 รักกัน ขณะเดียวกันที่หมู่บ้าน มีคดีประหลาดเกิดขึ้น มีหญิงสาวมากมายถูกฆ่าตายโดยไม่ทราบสาเหตุ และหญิงสาวเหล่านั้นล้วนมีชื่อซ้ำกับเจ้าแม่

ที่แท้นางมารโลหิตใช้วิธีฆ่าทุกคน เพราะหลักฐานมีแค่ชื่อเจ้าแม่ในชาติก่อนและหมู่บ้านที่อาศัยอยู่เท่านั้น จึงฆ่าหญิงสาวทุกรายในหมู่บ้านที่ชื่อซ้ำกับเจ้าแม่

เมื่อเจ้าแม่โดนไล่ตามฆ่า จนตกหน้าผา และมีผู้วิเศษมาช่วยไว้ รวมทั้งนางมารโลหิตกลับใจเล่าสาเหตุความเป็นมาก่อนตาย และให้เจ้าแม่เร่งฝึกญาณโดยไว เพราะถ้าไม่สำเร็จเป็นเจ้าแม่หัวซาน นอกจากเป็นภัยกับตัวเอง และครอบครัวแล้ว ยังหมายถึง ภัยพิบัติของทั้งมนุษย์และสวรรค์

เจ้าแม่จึงหักใจไปบำเพ็ญธรรมที่หัวซาน ทิ้งลูกชายแบเบาะให้สามี(เยิ่นต๊ะหัวแสดง)เลี้ยงดู ขณะเดียวกัน พี่ชายของเจ้าแม่หัวซานก้ไปเป็นศิษย์เร่งบำเพ็ญณานด้วย

เยิ่นต๊ะหัวไปสอบจอหงวน ได้เป็นจอหงวนสมใจ เขาเป็นที่ถูกใจของอำมาตย์ฝ่ายตงฉิน จึงยกลูกสาวให้ ด้วยความที่ลูกชายขาดแม่และติดคุณหนูลูกสาวอำมาตย์มาก เขาจึงแต่งงานกับนาง และมีลูกชายกับนางอีกคนหนึ่ง ซึ่งพี่น้องต่างแม่ คู่นี้รักใคร่กันมาก

แต่ครอบครัวก็ใช่สงบสุข เพราะมีขุนนางฝ่ายกังฉินคอยกลั่นแกล้ง ต่อมาลูกชายเจ้าแม่โดนใส่ความว่าฆ่าลูกชายขุนนางกังฉิน จึงหลบหนีไปตามหาเจ้าแม่ ฝ่ายขุนนางกังฉินก้ถุกจอมมารที่ตอนนี้ย้อนเวลามาคอยควบคุมจิตใจ ทำให้ยิ่งก่อความเสียหายให้บ้านเมือง

เมื่อถึงเวลา เหตุการณ์ประหลาดได้อุบัติครบ 3 ประการตามคำทำนาย คือเมืองไร้กษัตริย์ ไฟไหม้ และน้ำท่วมใหญ่ 

จอมมารก็สามารถกลับมาสู่อดีตได้เต็มๆ พร้อมพลังอำนาจแรงกล้า ขณะที่เจ้าแม่ยังไม่บรรลุขั้นตอนสุดท้ายสักที 

ในที่สุดโคมวิเศษก็อุบัติขึ้นพร้อมเจ้าแม่หัวซานก็บังเกิดและปราบมารได้ในที่สุด

## นักแสดง(บางส่วน)
*วังหมิงฉวน เป็น เจ้าแม่หัวซาน (หวังฉินหัว)
*หยางพ่านพ่าน เป็น มารโลหิต (เทพธิดาเจ้าสำราญ)
*เยิ่นต๊ะหัว เป็น อดีตสามีของเจ้าแม่หัวซาน (หลิวเยี่ยนชัง)
*หลี่หลงจี เป็น เง็กเซียนฮ่องเต้
*ฉินเพ่ย เป็น พญามาร
*หลี่เซียงฉิน  เป็น เฮงบ่อหนี่เนี่ยว

## เรตติ้ง (ชนละครเอทีวีเรื่อง[[จิ๋นซีฮ่องเต้ (ภาพยนตร์จีนชุด)|จิ๋นซีฮ่องเต้ ]])
เมื่อละครฟอร์มใหญ่ของทางช่องเอทีวี เรื่อง  จิ๋นซีฮ่องเต้ได้ออกอากาศในวันที่ 3 มีนาคม พ.ศ. 2529 (1986) เวลา 21.30-22.30 ช่วงสัปดาห์แรกของการออกฉายได้รับการต้อนรับที่ดีจากผู้ชมในฮ่องกง

จนกระทั่งวันที่ 10 มีนาคม ของปีเดียวกัน ทางช่องทีวีบี ได้นำละครฟอร์มใหญ่แนวอภินิหารเรื่อง "โคมวิเศษเจ้าแม่หัวซาน" นำแสดงโดย วังหมิงฉวน และ เยิ่นต๊ะหัว มาออกอากาศชนในช่วงเวลาเดียวกันกับ จิ๋นซีฮ่องเต้ ทำให้ละครชุดของทางช่องเอทีวีเรตติ้งตกฮวบลงทันที

ถึงแม้ละครเรื่อง "โคมวิเศษเจ้าแม่หัวซาน" จะได้รับชัยชนะทางด้านเรตติ้งเหนือคู่แข่ง
แต่เป็นละครที่มีเรตติ้งเฉลี่ยน้อยที่สุดของ วังหมิงฉวน ในรอบหลายปีในช่วงยุคทอง(ค.ศ. 1977-1989) คือได้ 45 จุดเปิด 

หลังจากเรื่อง โคมวิเศษเจ้าแม่หัวซาน ได้อวสานลงไป ทางช่อง ทีวีบี ยังนำละครญี่ปุ่นยอดนิยมเรื่อง สงครามชีวิตโอชิน มาออกอากาศชนครึ่งหลังของ จิ๋นซีฮ่องเต้ ทำให้เรตติ้งของครึ่งหลังตกฮวบลงไปอีก (มีข่าวว่าทางช่องเอทีวี หั่นละครเรื่อง จิ๋นซีฮ่องเต้ ออกจากเดิมมี 80 ตอนจบ เหลือเพียง 63 ตอนจบ)

## ผลตอบรับในต่างประเทศ
*ได้รับความนิยมในไทย,เวียดนามและย่านชาวจีนในอังกฤษ
*ผลตอบรับที่อื่น ๆ ระดับกลาง ๆ

## เกร็ดเล็กเกร็ดน้อย
วังหมิงฉวน แสดงเป็น เจ้าแม่หัวซาน ถึงสามครั้ง
*ครั้งแรกในปีค.ศ. 1976 (แสดงนำ)
*ครั้งสองในปีค.ศ. 1985 ในบทรับเชิญ ในละครเรื่อง ขุนศึกตระกูลหยาง ฉบับ 5 พยัคฆ์ทีวีบี นำแสดง เมื่อปีค.ศ. 1985
*ครั้งสามในปีค.ศ. 1986 (แสดงนำ)
## รางวัล
ละครชุดนี้ได้รับคำชมด้านการออกแบบชุดและโคมวิเศษของเจ้าแม่หัวซาน จนได้รับรางวัลเหรียญเงินในงานประกาศรางวัลการออกแบบครั้งที่ 9 ของสมาคมกระจายเสียงแห่งอังกฤษ

## อ้างอิง



## แหล่งข้อมูลอื่น
* โคมวิเศษเจ้าแม่หัวซาน 
หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ช่องทีวีบี
หมวดหมู่:รายการโทรทัศน์ช่อง 3
หมวดหมู่:ละครโทรทัศน์ฮ่องกงในปี พ.ศ. 2529